แผนที่ศรีวิชัยแสดงที่ตั้งของลามูรี (ที่ปลายเกาะสุมาตรา)
**ลามูรี** (อินโดนีเซีย: *Lamuri*) หรือ **ลัมบรี** (*Lambri*) เป็นอาณาจักรทางตอนเหนือของเกาะสุมาตรา ประเทศอินโดนีเซียในสมัยศรีวิชัยจนถึงต้นคริสต์ศตวรรษที่ 16 บริเวณนี้มีประชากรฮินดูเข้าอาศัยประมาณคริสต์ศตวรรษที่ 7 และยังมีหลักฐานของศาสนาพุทธด้วย เชื่อกันว่าภูมิภาคนี้เป็นหนึ่งในสถานที่แรก ๆ ที่ศาสนาอิสลามเข้ามายังหมู่เกาะอินโดนีเซีย และผู้ปกครองในยุคหลังกลายเป็นมุสลิม

โดยทั่วไปถือว่าลัมบรีตั้งอยู่ใกล้บันดาอาเจะฮ์ในจังหวัดอาเจะฮ์ ส่วนที่ตั้งได้มีการเสนอแนะว่าอยู่ในพื้นที่ลัมบาโรทางตะวันตกของบันดาอาเจะฮ์ในปัจจุบันที่มีซากอาคารที่จมอยู่และมีการค้นพบหลุมฝังศพ แม้ว่าปัจจุบันบางคนจัดให้ลัมบรีเข้ากับลัม เระฮ์ (Lam Reh) ทางตะวันออกของอาเจะฮ์ที่มีหลุมฝังศพสมัยโบราณหลายแห่งอยู่ บันทึกประวัติศาสตร์ลัมบรีปรากฏในข้อมูลหลายแห่งตั้งแต่คริสต์ศตวรรษที่ 9 เป็นต้นมา และคาดว่าถูกดูดกลืนเข้ากับรัฐสุลต่านอาเจะฮ์ในช่วงต้นคริสต์ศตวรรษที่ 16

ชื่อ
----

ชาวอาหรับรู้จักอาณาจักรลามูรีหรือลัมบรีมาตั้งแต่คริสต์ศตวรรษที่ 9 เป็นต้นมา และระบุชื่อเป็น *รอมนี* (رامني), *เลารี*, *ลามุรี* และรูปแบบอื่น ๆ ข้อมูลอินเดียอันเดียวที่กล่าวถึงบริเวณนี้ปรากฏในจารึกตันโจเรอ (Tanjore inscription) ใน ค.ศ. 1030 ที่ระบุชื่อในภาษาทมิฬว่า *Ilâmurideśam* ส่วนในบันทึกของชาวจีน มีการกล่าวถึงครั้งเป็น *หลานหลี่* (藍里) ใน *หลิ่งไว่ไต้ตา* โดยโจว ชู่เฟย์ใน ค.ศ. 1178 จากนั้นปรากฏเป็น *หลานอู๋หลี่* (藍無里) ใน*จูฟ่านจื้อ*, *หนานอูลี* (喃巫哩) ใน*เต่าอี๋จิ้อเลฺว่* และรูปสะกดที่คล้ายกันแบบอื่น ๆ ในบันทึกของชาวยุโรปปรากฏเป็น *Lambri* (เช่นใน *บันทึกการเดินทางของมาร์โค โปโล*), *Lamuri* หรือรูปสะกดแบบอื่น (*Lamori*, *Lambry*, ฯลฯ)

ใน*นาการาเกรตากามา* ผลงานชวาที่เขียนขึ้นใน ค.ศ. 1365 ระบุบริเวณนี้เป็น *Lamuri* และใน*พงศาวดารมลายู*ระบุเป็น *Lambri* คำว่า *lam* ในภาษาอาเจะฮ์หมายถึง "ใน", "ข้างใน" หรือ "ลึก" และยังใช้เป็นอุปสรรคสำหรับที่อยู่อาศัยหลายแห่งรอบ ๆ อาเจะฮ์

บันทึกประวัติศาสตร์
-------------------

รายพระนามผู้ปกครอง
------------------

หินหน้าหลุมศพของมาลิก ชัมซุดดิน
จากสุสาน 84 แห่งในพื้นที่ 17 แห่ง มีหินหน้าหลุมฝังศพ 28 อันที่มีจารึกไว้ ในจำนวนนี้มีกษัตริย์ 10 พระองค์ที่ปกครองลามูรี แบ่งออกเป็นผู้ที่มีตำแหน่ง *มาลิก* 8 พระองค์ และ *ซุลตัน* 2 พระองค์

* มาลิก ชัมซุดดิน (สวรรคต ฮ.ศ. 822/ค.ศ. 1419)
* มาลิก อาลาวุดดิน (สวรรคต ฮ.ศ. 822/ค.ศ. 1419)
* มาลิก มุซฮีรุดดิน
* ซุลตัน มูฮัมมัด อิบน์ อาลาวุดดิน (สวรรคต ฮ.ศ. 834/ค.ศ. 1431)
* มาลิก นีซาร์ อิบน์ ไซด์ (สวรรคต ฮ.ศ. 837/ค.ศ. 1434)
* มาบิก ไซด์ (อิบนื นีซาร์?) (สวรรคต ฮ.ศ. 844/ค.ศ. 1441)
* มาลิก จาวาดุดดิน (สวรรคต ฮ.ศ. 842/ค.ศ. 1439)
* มาลิก ไซนัล อาบีดิน (สวรรคต ฮ.ศ. 845/ค.ศ. 1442)
* มาลิก มูฮัมมัด ชะฮ์ (สวรรคต ฮ.ศ. 848/ค.ศ. 1444)
* ซุลตัน มูฮัมมัด ชะฮ์ (สวรรคต ฮ.ศ. 908/ค.ศ. 1503)

ดูเพิ่ม
-------

* รัฐสุลต่านอาเจะฮ์
* รัฐสุลต่านซามูเดอราปาไซ

อ้างอิง
-------

1. 1 2 3  E. Edwards McKinnon (October 1988). "Beyond Serandib: A Note on Lambri at the Northern Tip of Aceh". *Indonesia*. **46** (46): 102–121. doi:10.2307/3351047. hdl:1813/53892. JSTOR 3351047.
2. ↑  "Indra Patra Fortress". Indonesia Tourism.
3. ↑  "Situs Lamuri Dipetakan". Banda Aceh Tourism. 28 September 2014.
4. ↑  Suprayitno (2011). "Evidence of the Beginning of Islam in Sumatera: Study on the Acehnese Tombstone" (PDF). *TAWARIKH: International Journal for Historical Studies*. **2** (2). คลังข้อมูลเก่าเก็บจากแหล่งเดิม (PDF)เมื่อ 2013-12-28.
5. 1 2 3  H.K.J. Cowan (1933). "Lamuri — Lambri — Lawri — Ram(N)I — Lan-Li — Lan-Wu-Li — Nan-Po-Li". *Journal of the Humanities and Social Sciences of Southeast Asia*. **90** (1): 422–424. doi:10.1163/22134379-90001421.
6. ↑  Derek Heng Thiam Soon (June 2001). "The Trade in Lakawood Products between South China and the Malay World from the Twelfth to Fifteenth Centuries AD". *Journal of Southeast Asian Studies*. **32** (2): 133–149. doi:10.1017/s0022463401000066. JSTOR 20072321.
7. ↑  J.M. Dent (1908), "Chapter 36: Of the Town of Lop Of the Desert in its Vicinity - And of the strange Noises heard by those who pass over the latter", *The travels of Marco Polo the Venetian*, p. 344
8. ↑  "Nisan-nisan Kerajaan Lamuri di Lamreh dan Kuta Leubok, Aceh Besar (1)". สืบค้นเมื่อ 2022-05-23.
9. ↑  "Nisan-nisan Kerajaan Lamuri di Lamreh dan Kuta Leubok, Aceh Besar (2)". สืบค้นเมื่อ 2022-05-23.

แหล่งข้อมูลอื่น
---------------

* Nouvelles données sur les royaumes de Lamuri et Barat
* Lamuri telah Islam sebelum Pasai
* Nisan Plakpling, tipe nisan peralihan dari pra-Islam ke Islam
* Kesultanan Lamuri